Diari Oficial de la Generalitat Valenciana


Sumari del DOGV 2460, del 01-03-1995 (1995/833992)

ACORD de 21 de febrer de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Almàssera.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2460

Data del DOGV
:   01-03-1995

Secció del DOGV
:   ALTRES DISPOSICIONS

Número del document
:   1995/833992


Data del document
:   21-02-1995

Organisme emissor
:   Conselleria d'Administració Pública

Tipus de document
:   Acord

ACORD de 21 de febrer de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Almàssera.   
El Govern Valencià, en la reunió de 21 de febrer de 1995, adoptà l'acord següent:  
L'Ajuntament d'Almàssera, després de l'aprovació de la memòria d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'ampliació del polisportiu municipal.  
Aquesta declaració d'urgent ocupació es justifica en les següents raons:  
- Necessitat d'allargar el camp de futbol, ja que aquest presenta unes condicions precàries i la porteria del costat est del qual està totalment adossada a la tanca de formigó, amb el consegüent perill per als jugadors, que ja ha provocat algun accident.  
- Necessitat d'evitar que l'esmentat solar, el qual recau a una zona d'habitatges recentment construïdes, estiga servint per a dipositar residus i enderrocs.  
Sotmès l'expedient a informació pública, les persones afectades van presentar al·legacions que van ser resoltes pel ple de la corporació en sessió celebrada el dia 8 d'agost de 1994.  
El tràmit del procediment s'ha fet d'acord amb la Llei d'Expropiació Forçosa i el seu Reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament d'Almàssera per a l'execució del projecte d'ampliació del polisportiu municipal.  
Llista de béns afectats  
Propietàries: la Sra. Laura Romero Roig i la Sra. María Desamparados Romero Biot-Roig.  
Domicili a efecte de notificació: Sra. Laura Romero Roig, carrer Francisco Adell, 8, 46370 Almàssera; Sra. María Desamparados Romero Biot-Roig, carrer Colón, 10, 46077 Almàssera.  
Descripció de la finca: solar en partida de l'Olivereta, que recau al carrer en projecte, 1.  
Superfície: 288,60 m2.  
Sòl: urbà.  
Límits: Llevant: c/ Sèquia de Rascanya.  
Sud: terrenys de l'Ajuntament d'Almàssera.  
Oest: terrenys polisportiu municipal.  
Nord: senda del Ventorrillo.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Almàssera al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992), sense perjudici que les persones interessades interposen qualsevol altre recurs que consideren oportú.  
València, 21 de febrer de 1995  
El conseller secretari del Govern Valencià,  
LUIS BERENGUER FUSTER